[{"text_idx": "#000006", "text": "Afganio estas speciale sendefenda antau\u0306 la pandemio de KOVIM-19: plejparto el g\u0302iaj 32 milionoj da log\u0302antoj dum jardekoj suferis de la enlandaj militoj, kiuj malfortigis, se ne komplete detruis la nacian sanservon. Afganio aldone limas kun Irano, unu el la plej trafitaj landoj [en]. Do ne mirindas, ke jam estas registritaj unuaj infektig\u0302oj kaj mortoj en Afganio."}, {"text_idx": "#000007", "text": "La unua morto estis registrita la 22-an de marto en la norda parto de la provinco Balh\u0302o, pri kio informas [en] la Ministerio pri sano de Afganio. Sekva viktimo estis 45-jara virino en la provinco Herato. G\u0302is la 28-a de marto estis konfirmitaj jam 174 infektig\u0302oj, kau\u0306zintaj tri mortojn."}, {"text_idx": "#000009", "text": "Unu el la faktoroj, komplikantaj lukton kontrau\u0306 la epidemio en Afganio, estas grava alfluo de afganaj rifug\u0302intoj, log\u0302intaj en aliaj landoj kiel Irano [en] kaj Pakistano [en]. Iuj revenas devige, dum aliaj faras tion propravole."}, {"text_idx": "#000010", "text": "La registaro de Afganio ekis specialajn pas\u0302ojn kontrau\u0306 la epidemio. Post kiam la 25-an de marto en la provinco Herato estis registritaj 32 infektig\u0302oj, la registaro ordonis limigi trafikon en tri provincoj. Konsiderante ke la provinco Herato estas \u201cpordego\u201d por multaj afganaj rifug\u0302intoj, revenantaj el Irano, la proparolanto de la Ministerio pri sano Vahidullah Majar samtage deklaris [en]:"}, {"text_idx": "#000011", "text": "\u201cAmong the 30 cases in Herat, some of them have come from Iran. It shows that the virus is spreading in society.\u201d"}, {"text_idx": "#000012", "text": "Parto el la 30 infektitoj en Herato venis el Irano. Tio montras, ke la viruso disvastig\u0302as en la socio."}, {"text_idx": "#000013", "text": "Alfluo de rifug\u0302intoj el Irano estis konfirmita ankau\u0306 de alia s\u0302tatoficisto, Ahmad G\u0302aved Nadem, estro de la departamento pri rifug\u0302intoj kaj repatriig\u0302intoj de la provinco Herato. Li diris [en] ke de la 20-a de februaro g\u0302is la fino de marto proksimume 30 mil afganoj propravole revenis al Afganio."}, {"text_idx": "#000014", "text": "La ministro pri sano Ferozuddin Feroz estas pesimisma rilate la sekvojn de la epidemio. Li diris [en] la 24-an de marto:"}, {"text_idx": "#000015", "text": "According to WHO [World Health Organization] predictions, there is the possibility of 16 million people [half of the country's population] becoming infected with the virus."}, {"text_idx": "#000016", "text": "Lau\u0306 prognozoj de la Monda Organizo pri Sano, ekzistas ebleco, ke 16 milionoj da homoj [duono de la log\u0302antaro] infektig\u0302os."}, {"text_idx": "#000017", "text": "Lau\u0306 datumoj de la Ministerio pri sano de Afganio, g\u0302is nun el proksimume 800 supozitaj kazoj 174 estis konfirmitaj [en]."}, {"text_idx": "#000025", "text": "La registaro entreprenis specialajn pas\u0302ojn por lanc\u0302i izoladon: trafikado tra Kabulo [en], c\u0302efurbo de la lando, estis limigita por tri semajnoj. Krome en la s\u0302tataj institucioj labortempo estis reduktita [persa] je tri horoj, gravedulinoj kaj patrinoj de lernejanoj ricevis pagitan forpermeson."}, {"text_idx": "#000029", "text": "La parlamento de Afganio ankau\u0306 ig\u0302is la potenciala fonto de la pandemio. La ministro pri sano Feroz anoncis [en] du suspektojn pri infektig\u0302o de parlamentanoj. Pro tio la parlamento estis fermita [en] por du semajnoj."}, {"text_idx": "#000031", "text": "#COVID19 cases jumped to 74 in Afghanistan + 4 cases at the RS mission."}, {"text_idx": "#000032", "text": "MoPH Minister predicts the contagion would infect 25 million ppl out of an estimated 32 mil population in the country."}, {"text_idx": "#000033", "text": "The Minister also predicts that 11,0000 people would if covid19 is not taken seriously."}, {"text_idx": "#000036", "text": "La ministro pri sano prognozas, ke la infekto trafos 25 milionojn da homoj el proksimume 32 milionoj da log\u0302antoj."}, {"text_idx": "#000041", "text": "\u2014 Elham kabir \u2013 \u0627\u0644\u0647\u0627\u0645 \u0643\u0628\u064a\u0631 (@TheElhamKabir) March 28, 2020"}, {"text_idx": "#000043", "text": "\u2014 Elham kabir \u2013 \u0627\u0644\u0647\u0627\u0645 \u0643\u0628\u064a\u0631 (@TheElhamKabir), la 28-an de marto 2020"}]